Diari Oficial de la Generalitat Valenciana


Sumari del DOGV 1576, del 01-07-1991 (1991/800125)

ORDRE de 3 de juny de 1991, de la Conselleria de Cultura, Educació i Ciència, per la qual es concedeix autorització definitiva amb classificació provisional com a centre homologat de batxillerat, al centre docent privat «Montecañada», de Paterna (València).
-----------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/06/03/(6)/dof/vci/html**

### Dades del document

Número de DOGV
:   1576

Data del DOGV
:   01-07-1991

Secció del DOGV
:   DISPOSICIONS GENERALS

Número del document
:   1991/800125


Data del document
:   03-06-1991

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 3 de juny de 1991, de la Conselleria de Cultura, Educació i Ciència, per la qual es concedeix autorització definitiva amb classificació provisional com a centre homologat de batxillerat, al centre docent privat "Montecañada" de Paterna (València).  
Vist l?expedient incoat pel representant de l?entitat «Colegio Montecañada, SL», titular del centre docent privat «Montecañada», situat al e/ 606, s/n, de La Canyada-Paterna (València), amb número de codi 60188281, en què sol·licita autorització definitiva de funcionament com a centre homologat de batxillerat amb 4 unitats (160 llocs escolars), per canvi de nivell progressiu d?1 unitat d'EGB i 3 unitats de Pre-escolar, des del curs 1990-91;  
Vist que l?expedient ha estat tramitat pel Servei Territorial de Cultura i Educació de València, el qual, a la vista de l?informe favorable de la Unitat d'Inspecció Educativa, la Unitat Tècnica de Construccions i de l?oficina de Supervisió de Projectes, eleva proposta igualment favorable.  
Vista la Llei orgànica reguladora del dret a l'educació, el Decret 1855/1974, de 7 de juny, sobre autoritzacions de centres no estatals d'ensenyament i les ordres ministerials de 12 d'abril de 1975 i 8 de maig de 1978, reguladores de la classificació de centres privats de batxillerat.  
Atés que dels informes inclosos en l'expedient es dedueix que el dit centre compleix els requisits necessaris per a obtenir l'autorització sol·licitada.  
Fent ús de les atribucions conferides per l'article 35 de la Llei de Govern Valencià,  
ORDENE  
Primer  
Concedir al centre docent privat «Montecañada», situat al e/ 606, s/n, de La Canyada-Paternà (València), l'autorització definitiva, amb classificació provisional, per a tres cursos, com a centre homologat de batxillerat amb 4 unitats i capacitat per a 160 llocs escolars. L'inici del funcionament de les unitats esmentades es realitzarà de forma progressiva, de manera que durant el curs 1990-91 només s'hi ha impartit 1r. de BUP. Així el centre queda constituït de 4 unitats de BUP (160 llocs escolars), 10 unitats d'EGB (400 llocs escolars) i 2 unitats d'Educació pre-escolar (80 llocs escolars).  
Segon  
En el moment que s'implantarà cada un dels cursos que integren el batxillerat, el centre haurà de complir tots aquells requisits que determine la normativa vigent.  
Tercer  
Les dades especificades en aquesta autorització s'inscriuran en el Registre de Centres Docents de la Comunitat Valenciana.  
Quart  
El centre queda autoritzat per a impartir, progressivament, els tres cursos de Batxillerat Unificat i Polivalent, no podent impartir el Curs d'Orientació Universitària sense la preceptiva autorització administrativa que l?habilite en aquest sentit.  
València, 3 de juny de 1991.  
El Conseller de Cultura, Educació i Ciència,  
ANTONIO ESCARRE ESTEVE


Còpia Permalink ELI